b"\n_START_ARTICLE_\nAmietophrynus regularis\n_START_SECTION_\nDescripci\xc3\xb3\n_START_PARAGRAPH_\nAquest gripau \xc3\xa9s vigor\xc3\xb3s i amb la pell plena de berrugues. La longitud dels mascles (del morro a cul) \xc3\xa9s de 62 a 91\xc2\xa0mm i la de les femelles \xc3\xa9s de 70 a 130\xc2\xa0mm. Les gl\xc3\xa0ndules par\xc3\xb2tides s\xc3\xb3n grosses, en forma paral\xc2\xb7lela o amb perfil de rony\xc3\xb3 i el mascle t\xc3\xa9 un \xc3\xbanic sac bucal. La superf\xc3\xadcie del dors t\xc3\xa9 un color marr\xc3\xb3-verd fosc amb taques forques distribu\xc3\xafdes sim\xc3\xa8tricament. En els joves es pot veure una banda p\xc3\xa0l\xc2\xb7lida per l'espinada. A prop dels ulls i sobre el llavi superior hi ha unes petites taques i entre les berrugues als costats del cos s'hi poden trobar unes marques fosques. Els mascles tenen les goles de color negre i les parts inferiors de femelles i mascles s\xc3\xb3n blanques o beig. El seu rauc \xc3\xa9s un xerrac fet de dos impulsos que duren el temps d'un segon o menys. Si \xc3\xa9s amena\xc3\xa7at, fa salts per confondre els depredadors o fugir-ne, tamb\xc3\xa9 per l'aigua doncs les potes posteriors els permeten nedar.\n_START_SECTION_\nTaxonomia\n_START_PARAGRAPH_\nL' Sclerophrys chudeaui (Chabanaud, 1919) podria ser sin\xc3\xb2nim d'aquesta esp\xc3\xa8cie.\n_START_SECTION_\nH\xc3\xa0bitat\n_START_PARAGRAPH_\nAquesta esp\xc3\xa8cie \xc3\xa9s abundant en les sabanes humides i les seques, prats d'altitud, als marges dels boscos i en zones de conreus. Tamb\xc3\xa9 \xc3\xa9s com\xc3\xba en els vorals dels rius, on s'alimenta. Es pot trobar en jardins de zones urbanitzades. En zones menys humides es veu substitu\xc3\xaft per altres esp\xc3\xa8cies com l'Amietophrynus garmani i l'Amietophrynus xeros.\n_START_SECTION_\nEstatus\n_START_PARAGRAPH_\nL'Amietophrynus regularis \xc3\xa9s una esp\xc3\xa8cie molt extensa, \xc3\xa9s molt adaptable i la poblaci\xc3\xb3 \xc3\xa9s estable. La Uni\xc3\xb3 Internacional per la Conservaci\xc3\xb3 de la Natura el t\xc3\xa9 catalogat com amb m\xc3\xadnim risc. Es pot trobar aquest gripau en el comer\xc3\xa7 d'animals de companyia. En aquest cas, per tenir-ne dos gripaus \xc3\xa9s necessari tenir un terrari d'un m\xc3\xadnim de 75 litres."